ענאן ח'לאילי

ענאן ח'לאילי (בערבית: عنان خلايلة; נולד ב-3 בספטמבר 2004) הוא כדורגלן ערבי-ישראלי המשחק בעמדת החלוץ בקבוצת רויאל אוניון סן-ז'ילואז מליגת העל הבלגית, בנבחרת עד גיל 20, בנבחרת הצעירה עד גיל 21 ובנבחרת הבוגרת. ח'לאילי נולד בחיפה למשפחה שהגיעה במקור מסח'נין. גדל במחלקות הנוער של בית"ר חיפה, מ.כ. נווה יוסף ומכבי חיפה. את עונת 2022/23 סיים עם 11 שערי ליגה והיה שותף לזכייה של מכבי חיפה באליפות ליגת העל לנוער. ב-2 בפברואר 2022 ערך את הופעת הבכורה שלו בקבוצה הבוגרת של מכבי חיפה, בניצחון 0–2 על הפועל חדרה במסגרת שלב רבע הגמר של גביע המדינה לעונת 2021/2022. ב-11 ביולי 2023 כבש את שער הבכורה שלו בניצחון 0–4 על חאמרון ספרטנס במוקדמות ליגת האלופות. ב-22 ביולי 2023 כבש בניצחון 1–3 של חיפה בגמר אלוף האלופים מול בית"ר ירושלים והיה שותף לזכייה בתואר. ב-3 בספטמבר 2023 ערך הופעת בכורה בליגת העל, בניצחון 1–2 על הפועל ירושלים. ב-24 בדצמבר 2023 כבש את שער הבכורה שלו בליגת העל בכדורגל בניצחון 1–5 על הפועל חדרה. ב-17 ביוני 2024 חתם רשמית ברויאל אוניון סן-ז'ילואז מליגת העל הבלגית בעבור סכום שיא של כ-7.5 מיליון אירו עם חוזה לארבע שנים. ב-20 ביולי היה שותף לזכייה של קבוצתו בסופר קאפ הבלגי לאחר שנכנס כמחליף בתוספת הזמן בניצחון 1–2 על קלאב ברוז'. ח'לאילי החל לשחק בנבחרת ישראל עד גיל 19 בשנת 2022. בשנת 2023 נכלל בסגל נבחרת ישראל לטורניר גביע העולם בכדורגל עד גיל 20. בשמינית הגמר מול נבחרת אוזבקיסטן, כבש את שער הניצחון בדקה השביעית של תוספת הזמן, לפני שריקת הסיום. הקלטת שדרן המשחק מאותו שער נשמעת בפתיחת הסינגל חוץ מכדורגל, של חנן בן ארי. חלאילי סיים את הטורניר כמלך שערי הנבחרת בטורניר לאחר שכבש שער גם ברבע הגמר מול נבחרת ברזיל, ושער נוסף במשחק על המקום השלישי בו ניצחה ישראל את קוריאה הדרומית 3–1 בו אף הוסיף בישול. לקראת טורניר אליפות אירופה בכדורגל עד גיל 21 לשנת 2023, זומן לסגל נבחרת ישראל. חלאילי כבש את הפנדל שלו בדו-קרב הפנדלים במהלך שלב רבע הגמר מול המארחת גאורגיה, וסייע לנבחרת לעלות לשלב חצי הגמר ולהעפיל לטורניר הכדורגל באולימפיאדת פריז (2024). ב-15 בנובמבר 2023 ערך את הופעת הבכורה שלו בנבחרת הבוגרת בשוויון 1-1 נגד נבחרת שווייץ במסגרת מוקדמות יורו 2024 מעודכן ל-9 באוקטובר 2024 מעודכן ל-10 בספטמבר 2024 מכבי חיפה אלוף האלופים: 2023 רויאל אוניון סן-זילואז הסופר קאפ הבלגי: 2024 ענאן ח'לאילי, ברשת החברתית אינסטגרם ענאן ח'לאילי, באתר ההתאחדות לכדורגל בישראל ענאן ח'לאילי, באתר Transfermarkt ענאן ח'לאילי, באתר Soccerway ענאן ח'לאילי, באתר WorldFootball.net ענאן ח'לאילי, באתר National Football Teams ענאן ח'לאילי, באתר FootballDatabase.eu איתי קאשי, ‏"הכי מהיר בחיפה". הכירו את ענאן חלאיילי, כוכב נבחרת הנוער, באתר ערוץ הספורט, 21 בינואר 2023 שמעון אלבז, ממריא: הפריצה המדהימה של ענאן חלאילי, באתר ynet, 18 בפברואר 2024 איתי קאשי, ‏"הכי מהיר בחיפה". הכירו את ענאן חלאיילי, כוכב נבחרת הנוער, באתר ערוץ הספורט, 31 במאי 2023 יובל בר, ‏מכבי חיפה אלופת הנוער בפעם ה-17 בתולדותיה, באתר ONE‏, 22 באפריל 2023 עירד צפריר, מוקדמות ליגת האלופות | מכבי חיפה הביסה את חאמרון ספרטנס, באתר הארץ, 11 ביולי 2023 דורון בן דור, ‏הראשון לעונה: מכבי חיפה זכתה באלוף האלופים, באתר ONE‏, 22 ביולי 2023 שמעון אלבז, עסקה היסטורית: ענאן חלאילי חתם בסן ז'ילואז לארבע שנים, באתר ynet, 17 ביוני 2024 בכורה רשמית ותואר ראשון לענאן חלאילי במדי סן ז'ילואז, באתר וואלה, 20 ביולי 2024 אוסקר גלוך בחוץ: סגל ישראל למונדיאליטו, באתר ערוץ הספורט, 7 במאי 2023 ynet ספורט, מדהים: נבחרת ישראל ניצחה בדקה ה-97 ועלתה לרבע גמר המונדיאליטו, באתר ynet, 31 במאי 2023 ליאב נחמני, מסע הקסם נמשך: הנבחרת הצעירה גברה על גיאורגיה בדרך לחצי גמר היורו, באתר ישראל היום, 1 ביולי 2023